**Contract subsecvent nr. 1**

**la acordul – cadru de furnizare gaze naturale nr. 726415 din 14.07.2021**

Prezentul Contract de achiziție publică de produse, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice, cu modificările și completările ulterioare (denumită în continuare „Legea nr. 98/2016), precum și orice alte prevederi legale emise în aplicarea acesteia

între:

**INSPECTORATUL PENTRU SITUAŢII DE URGENŢĂ “PETRODAVA” AL JUDEŢULUI NEAMŢ,** cu sediul în str. Cuejdi nr. 34, localitatea PIATRA NEAMŢ, telefon: 0233/216815, fax: 0233/211666, e-mail: [logistica@ijsunt.ro](mailto:logistica@ijsunt.ro), cod fiscal 2613460, cont Trezorerie RO78TREZ23A610500200103X, deschis la Trezoreria Piatra Neamţ, reprezentat prin desemnat Inspector şef în calitate de și denumită în continuare **„Achizitor”,** pe de o parte**,**

și

**S.C. PREMIER ENERGY TRADING S.R.L.**, o societate înființată și funcționând conform legilor din România, cu sediul social în București, str. Vasile Alecsandri nr. 4 și str. Constantin Daniel nr. 11, Clădirea The Landmark, Corp A, etaj 2, Zona 3, sector 1, înregistrată la Registrul Comerțului sub nr. J40/1471/2015, cod unic de înregistrare RO 7127592, cont RO75 TREZ 7005 069X XX01 0843, deschis Trezoreria Municipiului București, în calitate de furnizor de gaze naturale conform Licenței de gaze naturale nr. 1971 din 10.07.2014 emisă de ANRE, denumită în continuare **„Contractant”**, pe de altă parte,

denumite, în continuare, împreună, "Părțile" și care,

având în vedere că:

- M.A.I. a derulat procedura de atribuire având ca obiect furnizarea de gaze naturale, inițiată prin Bursa Română De Mărfuri, Ordin iniţiator nr.630GN/2021,

- Prin Raportul procedurii de atribuire nr. 726398 din data de 13.07.2021, Achizitorul a declarat câștigătoare Oferta Contractantului, F.N./05.07.2021 , ofertă care a obținut cel mai mare punctaj și a fost clasată pe primul loc la finalul ședinței de tranzacționare desfășurată pe ringul BRM, în data de 12.07.2021.

au convenit încheierea prezentului Contract.

1. **DEFINIŢII**
2. În prezentul Contract, următorii termeni vor fi interpretați astfel:
3. Achizitor și Contractant/Furnizor - Părțile contractante, așa cum sunt acestea numite în prezentul Contract;
4. Act Adițional - document prin care se modifică termenii și condițiile prezentului Contract de achiziție publică de produse, în condițiile Legii nr. 98/2016 privind achizițiile publice;
5. Documentație descriptivă - anexa nr. 1 la Contract care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autorității/entității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Achizitorului;
6. Cazul fortuit - Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
7. Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;
8. Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului.
9. Contract - prezentul Contract de achiziție publică de produse (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Achizitor și Contractant;
10. Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
11. Dispoziție - document scris(ă) emis(ă) de Achizitor în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
12. Documentele Autorității/entității contractante - toate și fiecare dintre documentele necesare în mod direct sau implicit prin natura Produselor care face obiectul Contractului;
13. Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilită de instanța de judecata a oricărui efect pe care îl produce. Durata Contractului este egală cu durata de furnizare a Produselor, la care se adaugă durata de plată a Produselor furnizate. Durata de furnizare nu poate depăși, ca termen, limita termenului la care expiră durata Contractului.
14. Contractul este considerat finalizat atunci când contractantul:
15. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,
16. a remediat eventualele Neconformități care nu ar fi permis utilizarea Produselor de către Achizitor, în vederea obținerii beneficiilor anticipate și îndeplinirii obiectivelor comunicate prin Documentația descriptivă;
17. Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
18. Întârziere - orice eșec al Contractantului sau al Autorității/entității contractante de a executa orice obligații contractuale în termenul convenit;
19. Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
20. Lună - luna calendaristică (12 luni/an);
21. MAI - Ministerul Afacerilor Interne;
22. Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării Produselor necorespunzătoare scopurilor acestuia, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini.
23. Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de Produse și cuprinde Propunerea Financiară, Propunerea Tehnică, precum și alte documente care au fost menționate în Documentația de Atribuire;
24. Penalitate - suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
25. Personal - persoanele desemnate de către Contractant pentru îndeplinirea Contractului;
26. Prețul Contractului - Prețul plătibil Contractantului de către Achizitor, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
27. Prejudiciu - paguba produsă Autorității/entității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
28. Proces-Verbal de Recepție a Produselor - documentul prin care sunt acceptate Produsele furnizate, întocmit și semnat de Achizitor, prin care aceasta confirmă furnizarea Produselor în mod corespunzător de către Contractant și că acestea au fost acceptate de către Achizitor;
29. Produse - reprezintă gazele naturale care fac obiectul furnizării în cadrul prezentului contract;
30. Recepția - reprezintă operațiunea prin care Achizitorul își exprimă acceptarea față de Produsele furnizate în cadrul contractului de achiziție publică și pe baza căreia efectuează plata;
31. Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a produselor furnizate astfel cum sunt acestea descrise în Documentația descriptivă;
32. Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;
33. Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;
34. Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității/entității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
35. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
36. **Interpretare**
37. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
38. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.
39. **Obiectul Contractului**

**3.1**. Obiectul prezentului Contract îl reprezintă ***furnizarea de gaze naturale categoria de consum C (C1→C3)*** conform Anexei nr. 4, în conformitate cu prevederile din prezentul Contract, Anexa nr. 1 – Documentația descriptivă, Anexa nr. 2 - Propunerea tehnică și financiară, Anexa nr. 3 – acordul-cadru, cu dispozițiile legale, aprobările și standardele tehnice, profesionale și de calitate în vigoare.

**3.2.** Cantitatea totală estimată a fi furnizată în baza prezentului contract este de **124,83** **MWh** şi va fi furnizată în punctele de consum specificate în Anexa nr. 4 la contract.

1. **Prețul Contractului**

**4.1.** Preţul unitar aferent gazelor naturale a căror furnizare face obiectul prezentului contract este de **198,7 lei/MWh,** la care se adaugă acciza + TVA în conformitate cu prevederile legale în vigoare.

**4.2.** (1) Preţul unitar specificat la alin. (4.1) include preţul propriu de furnizare a gazelor naturale, tariful pentru serviciul de transport, tariful pentru serviciul de înmagazinare subterană, tariful pentru serviciul de distribuţie şi tariful de dezechilibru şi este în conformitate cu propunerea financiară finală, parte integrantă a contractului subsecvent.

(2) Fără a contrazice prevederile alin. (4.1), nu sunt incluse în preţul unitar de furnizare a gazelor naturale menţionat acciza şi TVA care vor fi evidenţiate separat, la nivelul facturilor emise de Contractant, şi plătite de către Autoritatea contractantă, potrivit Codului fiscal care le reglementează.

(3) Orice cheltuieli legate de piaţa de echilibrare a gazelor naturale, alte taxe şi comisioane necesare îndeplinirii prezentului contract de furnizare gaze naturale, cad în sarcina exclusivă a Contractantului.

**4.3.** Preţul unitar este unic pentru toate punctele de consum în care sunt furnizate gaze naturale în baza prezentului contract şi va rămâne ferm pe toată perioada de valabilitate a contractului,indiferent de cantitatea de gaze naturale efectiv consumată.

**4.4.** Valoarea contractului, incluzând acciza şi TVA, calculată pe baza cantităţii totale estimate a fi furnizate în baza contractului, este de **30.414,84 lei.**

**4.5.** Valoarea totală a contractului urmează a fi definitivată în funcţie de facturile emise de furnizor pe toată perioada derulării contractului, conform documentelor justificative.

**4.5**. Părţile pot stabili de comun acord modificarea contractului cu privire la cantităţile şi preţul total în situaţia reducerii fondurilor bugetare alocate.

1. **Durata Contractului**
2. Contractul este valabil de la data de **01.08.2021** până la data de **30.11.2021,** sau se finalizează, după caz, la data îndeplinirii obligațiilor contractuale în sarcina Părților.
3. Contractul intră în vigoare la data semnării acestuia de către ambele părți.
4. **Documentele Contractului**
5. Documentele prezentului Contract sunt:
6. Documentația descriptivă, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare – Anexa nr. 1;
7. Propunerea tehnică și financiară, inclusiv, dacă este cazul, clarificările din perioada de evaluare – Anexa nr. 2;
8. Acordul-cadru – Anexa nr. 3;
9. Lista cu cantitățile și prețul contractului – Anexa nr. 4;
10. **Ordinea de precedență**
11. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.
12. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice nu corespund cerințelor prevăzute în Documentația descriptivă, prevalează prevederile Documentația descriptivă.
13. **Comunicarea între Părți**
14. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.
15. Comunicările între Părți se pot face și prin fax sau e-mail, cu condiția confirmării în scris a primirii comunicării.
16. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
17. Adresele la care se transmit comunicările sunt următoarele:

|  |  |
| --- | --- |
| Pentru Achizitor: INSPECTORATUL PENTRU SITUAŢII DE URGENŢĂ “PETRODAVA” AL JUDEŢULUI NEAMŢ | Pentru Contractant:  S.C. PREMIER ENERGY TRADING S.R.L. |
| Adresă: str. Cuejdi nr. 34, localitatea PIATRA NEAMŢ, județul Neamț | Adresă: strada Vasile Alecsandri nr. 4 şi strada Constantin Daniel nr.11, Clădirea The Landmark, Corp A, etaj 2, zona 3, sector 1, Bucureşti |
| Telefon/Fax: 0233211230, 0745151996, fax 0233211230 | Telefon/Fax: 0730.606.173, 021/795.56.86 |
| E-mail: | E-mail: |
| Persoana de contact: | Persoana de contact: |

1. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.
2. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la pct. 8.4.
3. Orice comunicare făcută de una dintre Părți va fi considerată primită:
4. la momentul înmânării, dacă este depusă personal de către una dintre Părți,
5. la momentul primirii de către destinatar, în cazul trimiterii prin scrisoare recomandată cu confirmare de primire,
6. la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).
7. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.
8. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.
9. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.
10. **Garanția de bună execuție a contractului – Nu este cazul**
11. **Începere, întârzieri, sistare**
12. Contractantul are obligația de a începe furnizarea Produselor în conformitate cu prevederile art. 5 din prezentul contract.
13. **Derularea și monitorizarea contractului (după caz)**
    1. . Raportarea în cadrul Contractului de achiziţie publică de Produse - nu este cazul,

**11.2.** Contractantul va întreprinde toate măsurile şi acţiunile necesare sau corespunzătoare pentru realizarea cel puţin a performanţelor contractuale astfel cum sunt stabilite în Documentația descriptivă.

**11.3.** Prevederi contractuale privind monitorizarea performanţelor – Nu este cazul

1. **Graficul de livrare**
2. Livrarea gazelor naturale se va asigura pe perioada solicitată de către Achizior, respectiv din data de 01.08.2021 și până la data de 30.11.2021.
3. **Modificarea Contractului, Clauze de revizuire**
4. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.
5. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.
6. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.
7. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.
8. Revizuirea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în Produsele pe care Contractantul se obligă să le furnizeze în conformitate cu prevederile din prezentul Contract, cu dispozițiilor legale și conform cerințelor din Documentația descriptivă.
9. Clauzele de modificare a contractului se pot referi, fără a se limita la:
10. Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) și cele real prestate, fără modificarea caietului de sarcini);
11. Necesitatea extinderii duratei de furnizare a Produselor.
12. **Evaluarea Modificărilor Contractului și a circumstanțelor acestora**
13. Identificarea circumstanțelor care generează Modificarea Contractului este în sarcina ambelor Părți.
14. Modificările Contractului se realizează de Părți, în cadrul Duratei de Execuție a Contractului și cu respectarea prevederilor stipulate la capitolul 8. – Comunicarea între Părți din prezentul Contract, ca urmare a:
15. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Achizitor, astfel cum sunt precizate aceste obiective în Documentația descriptivă și/sau
16. concluziilor obținute ca urmare a evaluării activităților, rezultatelor și performanței Contractantului în cadrul Contractului. Părțile stabilesc, prin consultare, efectele soluțiilor asupra Termenului/Termenelor de livrare și/sau asupra prețului Contractului și/sau asupra Produselor, astfel cum fac acestea obiectul Contractului. Efectele soluțiilor, cuantificate devin Modificări Contractuale, putând conta în:

* prelungirea Termenului/Termenelor de livrare și/sau
* suplimentarea prețului Contractului, ca urmare a cheltuielilor suplimentare realizate de Contractant și a profitului rezonabil stabilit de Părți ca necesar a fi asociat cheltuielilor suplimentare.

1. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului sau care pot genera o suplimentare a prețului Contractului.
2. Achizitorul poate emite Dispoziții privind Modificarea Contractului, cu respectarea clauzelor stipulate la capitolul 18 - Obligații ale Achizitorului, cu respectarea prevederilor contractuale și cu respectarea Legii.
3. În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Achizitorului și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Achizitorul, având dreptul de a solicita modificarea contractului.
4. **Subcontractarea. Nu este cazul**
5. **Cesiunea**
6. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Achizitorului și în condițiile Legii nr. 98/2016.
7. Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.
8. Cesiunea nu va exonera Contractantul de nicio responsabilitate privind garanția sau orice alte obligații asumate prin Contract.
9. Contractantul este obligat să notifice Achizitorul, cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate părțile convin asupra acesteia.
10. În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Achizitorului. În astfel de cazuri, Contractantul trebuie să furnizeze Achizitorului informații cu privire la identitatea entității căreia îi cesionează drepturile.
11. Orice drept sau obligație cesionat de către Contractant fără o autorizare prealabilă din partea Achizitorului nu este executoriu împotriva Achizitorului.
12. În cazul transmiterii/preluării obligațiilor de către Contractant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016, pentru:
13. Operatorul Economic ce preia drepturile și obligațiile Contractantului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,
14. prezentul Contract, cu condiția ca această modificare să nu presupună alte modificări substanțiale ale Contractului,
15. Achizitor, dar să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016.
16. **Confidențialitatea informațiilor și protecția datelor cu caracter personal**
17. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.
18. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.
19. Părțile vor respecta protecția datelor cu caracter personal cu care vor intra în contact, în conformitate cu Regulamentul 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.
20. **Obligațiile principale ale Achizitorului**
21. Achizitor va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Achizitorul nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea Produselor se prelungesc în mod corespunzător.
22. Achizitorul se obligă să respecte dispozițiile din Documentația descriptivă.
23. Achizitorul își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile, documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.
24. Achizitorul va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.
25. Achizitorul are obligația să desemneze, în termen de *5* zile de la semnarea contractului, persoana de contact.
26. Achizitorul se obligă să recepționeze Produsele furnizate și să certifice conformitatea astfel cum este prevăzut în Documentația descriptivă.
27. Achizitorul poate notifica Contractantul cu privire la necesitatea revizuirii Produselor. Solicitarea de revizuire va fi motivată, cu comentarii scrise.
28. Recepția se va realiza pe baza cantităţilor facturate, pentru luna anterioară.
29. Achizitorul se obligă să plătească Prețul Contractului către Contractant, în termen de maximum 30 de zile calendaristice de la data recepției produsului și numai în condițiile Documentației descriptive.
30. Contractantul va emite factura împreună cu documentele justificative în conformitate cu prevederile Documentației descriptive aferent Produselor livrate pentru care se solicită plata.
31. **Asocierea de operatori economici. Nu este cazul**
32. **Obligațiile principale ale Contractantului**
    1. Contractantul va furniza produsele și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.
    2. Contractantul va furniza produselecu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.
    3. Contractantul nu depune garanția de bună execuție.
    4. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.
    5. În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.
    6. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.
    7. Contractantul va adopta toate măsurile necesare pentru a asigura, în mod continuu, suportul necesar pentru îndeplinirea în mod eficient a obligațiilor asumate prin Contract.
    8. Contractantul are obligația de a desemna, în termen de 1 zi de la semnarea contractului, persoana de contact.
    9. Contractantul se obligă să emită factura aferentă produselor furnizate prin prezentul Contract în condițiile din Documentația descriptivă.
    10. Contractantul este pe deplin responsabil pentru furnizarea Produselor în condițiile Documentației descriptive, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.
    11. Contractantul nu poate fi considerat răspunzător pentru încălcarea de către Achizitor sau de către orice altă persoană a reglementărilor aplicabile în ceea ce privește modul de utilizare a Produselor.
    12. Contractantul se obligă să furnizeze, respectiv să vândă şi să livreze gazele naturale în perioada și la locurile de consum prevăzute în prezentul contract, corelativ cu fondurile alocate achizitorului pentru executarea contractului.
    13. Contractantul se obligă să nu transfere total sau parţial obligaţiile asumate prin prezentul contract.
    14. Contractantul are obligaţia să factureze achizitorului contravaloarea cantităţilor de gaze naturale la preţurile stabilite în contract.
    15. Alte obligații conform documentației descriptive:

a) Să respecte prevederile Standardului de performanță pentru serviciul de furnizare a gazelor naturale, fapt confirmat prin prezentarea Anexei 3 la “Standardul de performanță pentru activitatea de furnizare gaze naturale”, aprobat prin Ordinul ANRE nr. 37/2007;

b) Să asigure în fiecare punct de consum atât cantitatea de gaze, cât și serviciile de transport, înmagazinare subterană și, după caz, distribuţie a gazelor naturale. În acest sens, pe baza contractului de furnizare încheiat cu clientul final, furnizorul are obligația de a întreprinde demersurile necesare încheierii contractului de reţea/acces la sistem, în conformitate cu prevederile art. 8, alin. 4 din *Procedura privind schimbarea furnizorului de energie electrică/gaze naturale de către clientul final aprobat prin Ordinul ANRE nr. 234/2019* până la data intrării în vigoare a acordului-cadru, respectiv 01.08.2021, astfel încât furnizarea gazelor naturale în toate punctele de consum să poată începe cu data de 01.08.2021, ora 00.00. Astfel, furnizorul va încheia în scopul derulării contractului, contractul de transport (cu operatorul de transport), contractul de distribuţie (cu operatorul sistemului de distribuţie) şi contractul de înmagazinare (cu un operator de înmagazinare) şi va gestiona relaţia cu aceştia;

c) Să asigure presiunea de furnizare a gazelor naturale la intrarea în instalația de utilizare între 0,020 și 3,000 bar, conform documentației tehnice avizate de operatorul de distribuție pentru fiecare punct de consum;

d) Să asigure furnizarea gazelor naturale în regim neîntrerupt, constant și fără limită de consum, cu excepția forței majore și când este periclitată viața sau sănătatea oamenilor ori integritatea bunurilor materiale, la punctele de consum vizate;

e) Să asigure pentru fiecare punct de consum, în mod obligatoriu, prin intermediul operatorilor de distribuție și sistem, după caz:

-evidența cantității de gaze naturale furnizată;

-citirea lunară a echipamentelor de măsurare/contoarelor, consemnându-se cantitățile de gaze naturale consumate într-un proces-verbal semnat de ambele părți. În situațiile prevăzute prin reglementările ANRE, în care distribuitorul de gaze naturale nu citește lunar grupul de măsură/contorul iar consumul respectivei locații este estimat lunar, estimarea nu va putea depăși cantitatea maximă estimată de autoritatea contractantă asociată prevăzută în detalierea lunară a consumurilor maxime estimate (MWh) pentru locul de consum în referință;

transmiterea, la cererea clientului final, în termen de cel mult 5 zile lucrătoare de la momentul înregistrării solicitării, a datelor privind istoricul de consum aferent locului/locurilor de consum al/ale acestuia, pe o perioadă de până la 24 de luni anterioare solicitării sau pentru perioada scursă de la încheierea contractului de furnizare a gazelor naturale, dacă aceasta din urmă este mai mică, fără să perceapă costuri suplimentare pentru acest serviciu, transferul datelor privind istoricul de consum realizându-se într-un format electronic standard de tip Excel sau prelucrabil automatizat de tip XML, în conformitate cu prevederile art. 59, lit. p din *Regulamentul privind furnizarea gazelor naturale la clienții finali aprobat prin Ordinul ANRE nr. 29/2016,* cu modificările și completările ulterioare*;*

f) Să asigure omologarea legală, procurarea şi montarea, prin operatorul de distribuţie, conform reglementărilor aplicabile, a echipamentelor de măsurare/contoarelor utilizate în decontarea gazelor naturale consumate;

g) Să asigure verificarea periodică ori de câte ori este necesar şi înlocuirea, în caz de uzură sau de avariere, prin operatorul de distribuție, a echipamentelor de măsurare/contoarelor, indiferent dacă solicitarea de verificare este efectuată de autoritatea contractantă sau furnizor. Verificarea periodică a echipamentelor de măsurare/contoarelor să se facă la termenele stabilite prin instrucţiunile metrologice în vigoare de către organisme acreditate. În cazul în care furnizorul de gaze naturale solicită schimbarea echipamentelor de măsurare/contoarelor existente la punctul de consum, costurile aferente vor cădea integral în sarcina acestuia;

h) Să anunţe autoritățile contractante, în baza informaţiilor primite de la operatorul de transport, distribuție și sistem, cu cel puțin 2 zile lucrătoare înainte de data începerii lucrărilor, asupra întreruperilor necesare pentru efectuarea reviziilor şi a reparaţiilor instalaţiilor operatorului de transport, distribuție și sistem aflate în afara sau pe proprietatea cumpărătorului (client final);

i) Să analizeze și să răspundă în scris la reclamațiile scrise ale fiecăreia dintre autoritățile contractante asociate în termen de maxim 20 zile lucrătoare de la data înregistrării acestora;

j) Să stabilească datele și duratele reviziilor programate pentru punctele de consum aparținând autorității contractante, de comun acord cu fiecare autoritate contractantă asociată în parte;

k) Să pună la dispoziţia clienţilor finali un punct unic de contact în vederea obţinerii de informaţii cu privire la drepturile şi obligaţiile acestora, la legislaţia în vigoare şi la căile de soluţionare a litigiilor, în cazul unor cereri, plângeri, sesizări, reclamaţii sau contestaţii, inclusiv pentru preluarea/soluţionarea/redirecţionarea către alte entităţi responsabile a solicitărilor acestora, în conformitate cu prevederile art. 62, alin. 1 din *Regulamentul privind furnizarea gazelor naturale la clienții finali aprobat prin Ordinul ANRE nr. 29/2016,* cu modificările și completările ulterioare;

Punctul unic de contact reprezintă, în conformitate cu prevederile art. 63, alin. 1 din *Regulamentul privind furnizarea gazelor naturale la clienții finali aprobat prin Ordinul ANRE nr. 29/2016,* cu modificările și completările ulterioare, punctul central de informare care coordonează punctele de informare regională/locală, după caz, formând o reţea care furnizează informaţii unitare şi care poate fi accesat prin următoarele canale de comunicare, destinate relaţiei cu clienţii:

telefonic, la un număr apelabil gratuit sau cu tarif normal, disponibil minimum 8 ore în zilele lucrătoare, care să aibă posibilitatea înregistrării numărului de apeluri şi a timpilor de aşteptare;

prin fax, la un număr de fax pentru contactarea furnizorului;

- prin e-mail, la o adresă de e-mail pentru contactarea furnizorului;

- prin intermediul paginii de internet proprii, prin formularul on-line pentru contactarea furnizorului;  
- prin poştă;

l) Să permită accesul delegatului consumatorului la echipamentul de măsurare/contoarele pentru decontare care nu sunt pe proprietatea sa sau sunt montate în instalația furnizorului/operatorului de distribuție, în prezența personalului împuternicit, prin operatorul de transport/distribuție zonal;

m) Să notifice cumpărătorului (clientului final) orice schimbare a datelor sale de identificare prevăzute în contractul de furnizare a gazelor naturale, în termen de 30 de zile calendaristice de la modificare, în conformitate cu prevederile art. 59, lit. k din *Regulamentul privind furnizarea gazelor naturale la clienții finali aprobat prin Ordinul ANRE nr. 29 din 2016,* cu modificările și completările ulterioare;

n) Să solicite operatorului de distribuție să ia măsuri de întrerupere a furnizării gazelor naturale şi de separare vizibilă a instalaţiei de utilizare a consumatorului (clientului final) de instalaţia de alimentare, în cazul unor defecţiuni în instalaţia de utilizare a consumatorului (clientului final), la cererea acestuia;

o) Să primească de la operatorul de distribuție, în primele opt zile lucrătoare ale fiecărei luni pentru luna anterioară, datele de măsurare înregistrate de contoarele de gaze naturale în vederea stabilirii cantităţilor facturate;

p) Să nu deterioreze bunurile consumatorului şi să readucă părţile de construcţii legal executate aparţinând consumatorului la starea lor funcţională, dacă au fost deteriorate din vina sa, conform prevederilor legale privind respectarea calităţii în construcţii;

q) Să suporte costul remedierii defecţiunilor produse în instalaţiile şi echipamentele consumatorului din vina dovedită a furnizorului/operatorului de distribuție;

r)Să nu pretindă plata de daune – interese în cazul neutilizării în totalitate a cantităţii de gaze naturale contractată/an de autoritatea contractantă asociată;

s)Să ofere fiecărei autorități contractante asociate posibilitatea de modificare (micșorare/majorare) a cantităților de gaze naturale achiziționate, în funcție de eventualele predări/preluări de imobile din/în administrare/preluate spre utilizare și/sau în funcție de consumul real ce se va înregistra pe parcursul derulării contractelor subsecvente, prin act adițional la contractul subsecvent în derulare sau un alt contract subsecvent, după caz, fără costuri suplimentare din partea autorității contractante;

t)Să se supună prevederilor art. 144 din Legea nr. 123/2012 a energiei electrice şi a gazelor naturale, cu modificările și completările ulterioare, în cazul în care îşi pierde licenţa de furnizare;

ț)Să accepte atribuirea contractelor subsecvente în baza acordului-cadru de către fiecare asociat în calitate de autoritate contractantă sau ordonatori de credite din subordine, pentru propriile puncte de consum;

u)Să aibă sau să-şi deschidă cont la Trezoreria Statului până la data semnării contractelor subsecvente în situația în care este desemnat câștigător.

* 1. Condiţia de livrare: franco-depozit achizitor.

1. **Conflictul de interese**
   1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorul, fără întârziere.
   2. Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Achizitorul, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.
   3. Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității/entității contractante sau ai contractantului de servicii de achiziție implicați în procedura de atribuire cu care Achizitor/contractantul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică/sectorială, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.
2. **Conduita Contractantului**
   1. Contractantul/Personalul Contractantului va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară.
   2. În cazul în care Contractantul se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Achizitorul poate decide încetarea Contractului.
   3. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.
3. **Obligații privind daunele și penalitățile de întârziere**
   1. Contractantul se obligă să despăgubească Achizitorul în limita prejudiciului creat, împotriva oricăror:
4. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau
5. daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.
   1. Contractantul va despăgubi Achizitorul în măsura în care sunt îndeplinite cumulativ următoarele condiții:
6. despăgubirile să se refere exclusiv la daunele suferite de către Achizitor ca urmare a culpei Contractantului;
7. Achizitorul a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;
8. valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.
   1. În cazul în care, Contractantul nu își îndeplinește la termen obligațiile asumate prin contract sau le îndeplinește necorespunzător, atunci Achizitorul are dreptul de a percepe dobânda legală penalizatoare prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea Produselor nelivrate pentru fiecare zi de întârziere, dar nu mai mult de valoarea contractului.
   2. Răspunderea Contractantului nu operează în următoarele situații:
   3. datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;
   4. neexecutarea sau executarea în mod necorespunzător a obligațiilor ce revin Contractantului se datorează culpei Autorității/entității contractante;
   5. Contractantul se află în imposibilitatea fortuită de executare a obligaților contractuale imputate.
   6. În cazul în care Achizitorul, din vina sa exclusivă, nu își îndeplinește obligația de plată a facturii în termenul prevăzut la pct. 27.3, Contractantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plații neefectuate, care curge de la expirarea termenului de plata.
   7. Penalitățile de întârziere datorate curg de drept din data scadenței obligațiilor asumate conform prezentului contract.
   8. În măsura în care Achizitorul nu efectuează plata în termenul stabilit la pct. 27.3, Contractantul are dreptul de a rezoluționa/rezilia contractul, fără a-i fi afectate drepturile la sumele cuvenite pentru furnizarea Produselor și la plata unor daune interese.
9. **Obligații privind asigurările și securitatea muncii care trebuie respectate de către Contractant**
   1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
   2. Contractantul este Partea asiguratoare, care are obligația de a încheia, înainte de începerea Contractului, Asigurările, astfel cum este stabilit în Caietul de Sarcini.
   3. Toate costurile ce decurg din sau în legătură cu încheierea și menținerea Asigurărilor Contractantului stabilită în prezentul Contract se suportă de către Contractant.
   4. Orice daune neacoperite de beneficiile de asigurare cad în sarcina Părții obligate să suporte aceste daune conform Legii și/sau prevederilor contractuale.
10. **Drepturi de proprietate intelectuală – Nu este cazul**
    1. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Achizitorului, la momentul efectuării plății sumelor datorate Contractantului conform prevederilor prezentului Contract.
    2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
11. **Obligații în legătură cu calitatea Produselor**
    1. Contractantul garantează Achizitorului că acesta operează un sistem de management al calității pentru Produsele furnizate în cadrul Contractului și că va aplica acest sistem, pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze, în orice moment, Achizitorului, că remedierea acestor Neconformități, se realizează conform Planului de management al calității.
    2. Achizitorul notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Achizitorul cu privire la Neconformitățile care nu au fost remediate și comunică Achizitorului perioada de remediere a acestora. Drepturile Achizitorului cu privire la orice Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Achizitor.
    3. Autoritatea contractantă are obligația de a efectua recepția produselor achiziționate conform Documentației descriptive.
12. **Facturare și plăți în cadrul Contractului**
    1. Plățile care urmează a fi realizate în cadrul contractului se vor face numai după emiterea facturii ca urmare a recepției, în condițiile solicitate în Documentația descriptivă.
    2. Plata contravalorii Produselor furnizate se face, prin virament bancar, în baza facturii, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.
    3. Termenul de plată este de maxim 30 de zile de la semnarea de către Achizitor a documentelor de recepție fără obiecțiuni, prin Ordin de plată în contul de Trezorerie al contractantului, cu respectarea prevederilor art. 6 alin. (1) lit. b) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cu excepția instituțiilor publice din domeniul sănătății și entităților publice care furnizează servicii medicale de sănătate, parte a asocierii, pentru care termenul legal de plată este de cel mult 60 zile calendaristice de la data primirii facturii, în conformitate cu prevederile art. 6 alin. (4) și art. 7 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare. Moneda utilizată în cadrul prezentului Contract: LEU.

**27.4** Contractantul va emite facturade decontare a gazelor naturale livrate care va cuprinde**,** în conformitate cu prevederile art. 39 din *Regulamentul privind furnizarea gazelor naturale la clienții finali aprobat prin Ordinul ANRE nr. 29/2016*, cu modificările și completările ulterioare**,** detaliat pentru fiecare punct de consum, următoarele:

- datele de identificare şi de contact ale furnizorului;

    - datele de identificare ale clientului final, adresa locului de consum şi adresa de facturare, în cazul în care aceasta este diferită faţă de adresa locului de consum;

    - codul de client atribuit de furnizor;

    - codul locului de consum atribuit de operator – CLC;

    - numărul şi data emiterii facturii;

    - data de începere şi de sfârşit a perioadei de facturare;

    - termenul scadent de plată;

    - denumirea produselor/serviciilor facturate, după caz, şi unităţile de măsură ale acestora;

    - preţul unitar pentru furnizarea gazelor naturale, exprimat în lei/MWh sau în submultiplu lei/kWh, şi preţul unitar/ tarifele/taxele aplicat/aplicate pentru fiecare produs/serviciu care este facturat distinct pe lângă furnizarea gazelor naturale, nefiind inclus în preţul unitar pentru aceasta, după caz;

    - tipul preţului unitar pentru furnizarea gazelor naturale (fix/variabil);

    - valoarea de plată pentru fiecare produs/serviciu facturat;

    - intervalul de timp şi modalitatea/modalităţile prin care clientul poate transmite indexul echipamentului de măsurare determinat prin autocitire, în cazul clientului final la care intervalul de citire de către operator este mai mare decât perioada de facturare;

    - indexul echipamentului de măsurare folosit la începutul şi sfârşitul perioadei de facturare pentru determinarea cantităţii de gaze naturale, exprimată în mc; în cazul clientului final la care intervalul de citire de către operator este mai mare decât perioada de facturare se va preciza modul prin care a fost determinat indexul, respectiv citire de către operator/autocitire de către clientul final/estimare pe baza convenţiei de consum;

    - cantitatea de gaze naturale, exprimată în mc, aferentă perioadei de facturare;

    - valoarea puterii calorifice superioare aferente perioadei de facturare;

    - cantitatea de energie, exprimată în MWh/kWh, ce reprezintă consumul de gaze naturale facturat;

    - modalitatea de conversie a cantităţii de gaze naturale, exprimată în mc, în cantitatea de energie, exprimată în MWh/kWh;

    - informaţii legate de accizarea gazelor naturale;

    - valoarea TVA;

    - valoarea totală de plată (cu TVA);

    - modalităţile de plată a facturii;

    - datele de contact ale centrului de relaţii cu clienţii pus la dispoziţie de furnizor;

    - numărul de telefon pus la dispoziţie de operator pentru sesizarea situaţiilor de urgenţă privind funcţionarea în condiţii de siguranţă a instalaţiilor clientului final sau ale operatorului;

Factura de decontare să fie transmisă prin SFTP (Secure File Transfer Protocol) în format PDF și format electronic standard de tip Excel sau prelucrabil automatizat de tip XML în termen de 24 de ore de la emiterea facturii, prin fax sau e-mail (factura electronică) şi prin poştă, astfel încât să ajungă la adresa de corespondenţă până pe 15 ale lunii următoare lunii de consum. Contravaloarea gazelor naturale ce urmează să fie primită în fiecare lună contractuală de către furnizor de la achizitor se calculează pe baza cantității gazelor naturale livrate, determinate potrivit proceselor-verbale de citire a echipamentelor de măsurare/contoarelor și a prețului din contract sau în cazul estimării, pe baza cantităților maxime estimate de autoritatea contractantă asociată prevăzută în detalierea lunară a consumurilor maxime estimate (MWh) pentru locurile de consum în referință și a prețului din contract;

**27.5** Contractantul va emite factura o dată pe lună (fără factură de avans, fără garanţii) în intervalul 01 – 15 ale lunii următoare lunii de consum, pentru luna precedentă, pe care achizitorul o va achita în termen de 30 de zile de la data primirii, cu excepția instituțiilor publice din domeniul sănătății și entităților publice care furnizează servicii medicale de sănătate, parte a asocierii, pentru care termenul legal de plată este de cel mult 60 zile calendaristice de la data primirii facturii, în conformitate cu prevederile art. 6 alin. (4) și art. 7 din *Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare*;

În cazul în care data scadenţei este o zi nelucrătoare, termenul se consideră împlinit în prima zi lucrătoare următoare;

Facturile de gaze naturale vor cuprinde informații corecte, transparente, clare, complete, lizibile şi uşor de înţeles, care să ofere clienţilor finali posibilitatea să îşi ajusteze propriul consum şi să compare condiţiile comerciale de furnizare a gazelor natural, în conformitate cu prevederile art. 38, alin. 1 din *Regulamentul privind furnizarea gazelor naturale la clienții finali aprobat prin Ordinul ANRE nr. 29/2016,* cu modificările și completările ulterioare;

**27.6** În situația schimbării furnizorului, Furnizorul actual (FA) emite factura cu decontul final de lichidare

şi o transmite clientului final în termen de maximum 42 de zile de la data schimbării efective a furnizorului. În situaţia în care factura cu decontul final de lichidare şi factura de regularizare a contravalorii certificatelor verzi conţin un sold negativ, FA are obligaţia să returneze clientului final sumele datorate, în condiţiile stabilite prin contract, în termen de maximum 5 zile de la data emiterii acestora, în conformitate cu prevederile *art. 17 din Ordinul ANRE nr. 234/2019 pentru aprobarea procedurii privind schimbarea furnizorului de energie electrică/gaze naturale de către clientul final*.

**27.7** Dacă factura are elemente greșite și/sau greșeli de calcul identificate de Achizitor, și sunt necesare revizuiri, clarificări suplimentare sau alte documente suport din partea Contractantului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

**27.8** Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferente acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.

**27.9** Solicitările de plată către terți pot fi onorate numai după operarea unei cesiuni de drepturi/obligații ale Contractantului către terți, cu respectarea clauzelor prezentului Contract.

1. **Suspendarea Contractului**
   1. În situații temeinic justificate, părțile pot conveni suspendarea executării Contractului.
   2. În cazul în care se constată că procedura de atribuire a Contractului de furnizare Produse sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.
   3. În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.
2. **Forța majoră**
   1. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.
   2. Forța majoră și cazul fortuit trebuie dovedite.
   3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.
   4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.
   5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
   6. Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
3. **Încetarea Contractului**
   1. Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
   2. Achizitorul își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:
4. Contractantul nu se conformează, în perioada de timp, conform notificării emise de către Achizitor, prin care i se solicită remedierea Neconformității sau executarea obligațiilor care decurg din prezentul Contract;
5. Contractantul subcontractează părți din Contract fără a avea acordul scris al Achizitorului;
6. Contractantul cesionează drepturile și obligațiile sale fără acordul scris al Achizitorului;
7. Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;
8. Devin incidente oricare alte incapacități legale care să împiedice executarea Contractului;
9. Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;
10. în cazul în care, printr-un act normativ, se modifică interesul public al Achizitorului în legătură cu care se furnizează Produsele care fac obiectul Contractului;
11. la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;
12. în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurare a fost constatată printr-o decizie a Curții de Justiție a Uniunii Europene;
13. În cazul în care împotriva Contractantului se deschide procedura falimentului;
14. Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității/entității contractante;
15. Valorificarea de către Achizitor a rezultatelor prezentului contract este grav compromisă ca urmare a întârzierii furnizării Produselor din vina Contractantului.
    1. Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:
16. Achizitorul a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.
17. Achizitorul nu își îndeplinește obligațiile de plată a Produselor livrate de Contractant, în condițiile stabilite prin prezentul Contract.
    1. Rezoluțiunea/Rezilierea Contractului în condițiile pct. 30.2 și pct. 30.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
    2. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.
    3. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.
    4. Achizitorul își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.
18. **Insolvență și faliment**
    1. În cazul în care Contractantul intră în stare de faliment, în proces de lichidare, în procedură generală de insolvență sau se află într-o situație care produce efecte similare, acesta are obligația de a notifica Achizitorul în termen de 3 (trei) zile de la deschiderea procedurii.
    2. Contractantul, are obligația de a prezenta Achizitorului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.
    3. Nicio măsură propusă conform celor stipulate mai sus, nu poate fi aplicată, dacă nu este acceptată, în scris, de Achizitor.
19. **Limba Contractului**

Limba prezentului Contract și a tuturor comunicărilor scrise va fi limba oficială a Statului Român, respectiv limba română.

1. **Legea aplicabilă**

Legea aplicabilă prezentului Contract, este legea română, Contractul urmând a fi interpretat potrivit acestei legi.

1. **Soluționarea eventualelor divergențe și a litigiilor**
   1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
   2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.
   3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa instanțelor de judecată competente.

Drept pentru care, Părţile au convenit să încheie azi ………….…….......... prezentul contract, în 2 (două) exemplare, unu la achizitor şi unu la furnizor, ambele având aceeaşi forţă juridică.

**Anexa la Contractul subsecvent nr. \_\_\_\_\_\_\_\_\_\_\_/\_\_\_\_\_\_\_\_\_\_\_\_**

**TABEL CU PUNCTELE DE CONSUM, CANTITĂŢILE ESTIMATE DE GAZE NATURALE ŞI**

**VALORILE PENTRU PERIOADA 01.08.2021 – 30.11.2021**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr crt** | **Denumire produs/cod CPV** | **Categoria de consum** | **Adresă punct de consum** | **Cant**  **estimată**  **MWh /** | **Preţul unitar din Acordul-cadru, cu servicii incluse, fără acciză şi TVA lei / MWh** | **Acciză (lei /MWh)** | **Valoare**  **estimată cu acciză**  **lei fără TVA** | **Valoare**  **estimată cu acciză**  **lei cu TVA** |
| **0** | **1** | **2** | **3** | **4** | **5** | **6** | **7=[4x(5+6)]** | **8= (7x1,19)** |
| **1** | **Gaze naturale 09123000 - 7** | C 2 | Sediu I.S.U.„PETRODAVA” NEAMŢ, localitate Piatra Neamt, strada Cuejdi nr. 34, jud. Neamt | 42,7 | 198,7 | 6,048 | 8.742,74 | 10.403,86 |
| **2** | C 1 | Club Detașament Pompieri Piatra Neamt, localitate Piatra Neamt, strada Cuejdi nr. 34, jud. Neamt | 2,5 | 198,7 | 6,048 | 511,87 | 609,12 |
| **3** | C 2 | Detasamentul de pompieri Roman, localitatea Roman, strada Stefan cel Mare nr. 261, jud. Neamt | 79,63 | 198,7 | 6,048 | 16.304,08 | 19.401,85 |
| **TOTAL** | | | | **124,83** |  | | **25.558,69** | **30.414,84** |

|  |
| --- |
|  |